China-staatsamptenaar geskors oor vark-rekening | Maroela Media
'n Beampte van die Kommuniste Party in China is geskors weens 'n uitstaande rekening van nagenoeg R115 000 by 'n spesialiteit-varkrestaurant.
Han Junhong, die party se sekretaris in Wanglu, het dié rekening oor sowat drie jaar laat oploop, het die Global Times Maandag berig. Die restaurant is glo die aangewese restaurant vir amptelike funksies in die dorp.
Geng Weijie, die eienaar van die restaurant, se spesialiteit is glo gesmoorde voorpoot met 'n bruinsous. Geng (42) moes noodgedwonge die restaurant se deure sluit weens kontantvloeiprobleme. "Ek is baie siek, ek het 'n klein kindjie en my gesin het skuld wat hulle moet afbetaal," het Geng gesê.
Die voorval het hewige kritiek uitgelok op Weibo, 'n bekende sosialemedia-webwerf in China. Korrupsie in die regering word gereeld op dié platform uitgeblaker.
Die rekening is die volgende dag betaal, 'n ondersoek is van stapel gestuur en Han is geskors.
Die amptenaar moet onmiddellik na Pakistan of VAE oorgeplaas word sodat hy van sy varkvleisverslaafdheid genees kan words.